
EKSPOZICIJOS ERDVIŲ APRAŠYMAS

Bendras ekspozicijos plotas — 445,23 kv. m
Ekspozicijai skirtos erdvės, kurias reikia jai pritaikyti ir jose įrengti ekspoziciją: 
Antras aukštas: Holas (2-1), Parodų salė (2-15), Biblioteka (2-16);
Trečias aukštas: Holas (3-1), Ekspozicijos salė (3-2), Ekspozicijos (3-3), Koridorius (3-4), Ekspozicijos salė (3-5), Ekspozicijos salė (3-6), Ekspozicijos salė (3-7), Parodų salė (3-8), Pagalbinė patalpa (3-9), Koridorius (3-10), Ekspozicijos salė (3-11).
Ekspoziciniais tikslais taip pat gali būti naudojamos ir kitos erdvės, ypač susisiekiančios su ekspozicijos erdve, netrukdant pagrindinei tose patalpose numatytai funkcijai.
	Patalpos numeris projekte
	Istorinis kontekstas (bendrai orientacijai, nebūtina atspindėti ekspozicijoje)
	Numatyta funkcija

	2-1 
	Holas (vestibiulis, laukiamasis), 52,47 kv. m. Patalpa, kurioje rinkdavosi pro paradinį įėjimą į rūmus patekę svečiai. Iš holo buvo patenkama į Baltąją (pokylių) ir Rausvąją (Muzikos) sales bei į saloną. Holo laiptinė jungė II aukštą su I aukštu (tarnautojų ir ūkinėmis patalpomis) bei III aukštu (vaikų ir guvernančių kambariais). 1911–1912 m. holas skersine siena buvo padalintas pusiau, jame pastatyta krosnis. Per XX a. 8 deš. restauraciją holas įgavo šių dienų išvaizdą: skersinė siena nugriauta, laiptai perstatyti, panaikintas nusileidimas į I aukštą, kuriam pasiekti iškirsta anga sienoje į patalpą 2-14. Šiuo metu iš holo patenkama į rūmų II ir III aukštuose veikiančią Dvaro istorijos ir kultūros ekspoziciją, į Žiemos sodą (pro Rausvąją salę, 2-2), į I aukšte įrengtas sanitarines patalpas, rūbinę bei archeologijos ekspoziciją.
	Ekspozicinė – reprezentacinė.
Šioje patalpoje yra pasitinkami visi Muziejaus lankytojai, perkami bilietai. 
Patalpa turi derėti su greta esančia Baltąja sale (2-17), kuri taip pat naudojama kultūriniams-reprezentaciniams renginiams.

	2-15
	Parodų salė, 30,68 kv m. Pirminė paskirtis: Mažasis salonas (?), XX a. I p. – grafo miegamasis. Duomenų apie buvusį dekorą ir įrengimą nėra. Iki 2024 m. pab. joje veikė Muziejaus rūbinė, kurią iškėlus, patalpa paversta parodine sale. Į ją patenkama iš holo (2-1), o rytų pusėje patalpa jungiasi su Bibliotekos sale (2-16). Baltąją salę (2-17) naudojant kultūriniams ir reprezentaciniams renginiams, ši patalpa lieka vienintele jungtimi su Bibliotekos sale (2-16).
	Ekspozicinė

	2-16
	Bibliotekos salė, 46,54 kv. m. Pirminė paskirtis: Didysis salonas (?), XX a. I p. – grafo darbo kabinetas-biblioteka su archyvu. Duomenų apie buvusį dekorą ir įrengimą neišliko. Nuo 1992 m. – ekspozicinė salė. Jungiasi su Parodų sale (2-15) ir Baltąja sale (2-17). Baltoje salėje (2-17) vykstant kultūriniams ar reprezentaciniams renginiams, į Bibliotekos salę iš holo galima patekti tik pro Parodų salę 2-15.
	Ekspozicinė

	3-1 
	III aukšto holas, 23,57 kv. m. Su II aukšto holu sujungtas mediniais laiptais. Rūmų III aukštas buvo skirtas grafų šeimynai: čia gyveno vaikai ir guvernantės, taip pat grafienė. Viename iš kambarių vykdavo pamokos, o apie pamokų pradžią ir pabaigą skelbdavo sieninis laikrodis. Muzikos ir vokiečių kalbos mokytojos kambaryje stovėjo pianinas, kuriuo mergaitės mokėsi groti. Hole ir Ekspozicinėje salė 3-7 rinkdavosi pabendravimui šeimyniškiai. Duomenų apie buvusį dekorą nėra. Iš holo galima patekti į III aukšto koridorius ir abipus jų esančias patalpas, o pro Ekspozicinę salę 3-7 – į rūmu balkoną. Dabartinį vaizdą koridorius įgavo XX a. 8 deš., po restauracijos. Ekspozicinei paskirčiai naudojamas nuo 2012 m. (iki tol pateko į Muziejaus administracijos zoną).
	Ekspozicinė

	3-2
	Ekspozicinė salė, 31,70 kv. m. Pirminė paskirtis: Vaikų/ guvernančių kambarys, XIX a. pab. - XX a. I p. – Jaunųjų grafų (berniukų) kambarys. Į kambarį buvo patenkama iš III a. holo (3-1) ir berniukų mokytojo kambario (3-3). Duomenų apie buvusį dekorą ir įrengimą neišliko. Dabartinį vaizdą patalpa įgavo po XX a. 8 deš. restauracijos. Tarybinio ūkio-technikumo laikais naudota administracinei paskirčiai, nuo 2005 m. joje veikia Muziejaus ekspozicija.
	Ekspozicinė.
Pro langą atsiveria vaizdas į senąjį tvenkinį bei kitapus jo esančią Muzikantų altanos kalvą ir už jos stovintį muzikantų namą.

	3-3
	Ekspozicinė salė, 52,12 kv. m. Pirminė paskirtis: čia buvo 2 vaikų/guvernančių kambariai, perskirti skersai išmūrytos sienos; XX a. I p. rytinėje dalyje veikė vaikų ir mokytojų rūbinė, o vakarinėje – berniukų mokytojo kambarys; į abi patalpas buvo patenkama iš koridoriaus 3-4, taip pat iš mokytojo kambario buvo įėjimas į berniukų kambarį (3-2). Pertvara išgriauta ir buv. rūbinės durų anga užmūryta XX a. 8 deš., o naujai suformuotoje patalpoje įrengtas tarybinio ūkio-technikumo dėstytojų poilsio kambarys. Ekspozicijai patalpa naudojama nuo 2005 m. Ji jungiasi su koridoriumi 3-4 ir kita ekspozicine sale 3-2.
	Ekspozicinė.
Iš patalpos atsiveria panorama į senąją tvenkinį bei kitame jo krante esančią kaskadą su akmens suolu – Sostu, Meilės akmeniu (šiuos parko objektus šiuo metu uždengia želdiniai).

	3-4
	Koridorius, 20,74 kv. m. Iš jo buvo patenkama į abipus buvusius grafų vaikų ir guvernančių kambarius (3-3, 3-5, 3-6). Vienu galu koridorius jungiasi su holu (3-1), o kitu remiasi į sieną su langu. Duomenų apie buvusį dekorą ir įrengimą neišliko. Dabartinį vaizdą įgavo XX a. 8 deš. po restauracijos. Ekspozicinei paskirčiai naudojamas nuo 2012 m.
	Ekspozicinė.
Pro koridoriaus gale esantį langą atsiveria dvaro parko fragmentas su tvenkiniu ir priešingame krante veikusia kaskada. 

	3-5
	Ekspozicinė salė, 27,46 kv. m. Pirminė paskirtis: Vaikų/ guvernančių kambarys, XX a. I p. – grafienės rūbinė. Duomenų apie buvusį dekorą ir įrengimą neišliko. Dabartinį vaizdą įgavo XX a. 8 deš. po restauracijos. Naudotas tarybinio ūkio-technikumo ir Muziejaus administracinei paskirčiai (darbo kabinetas). Ekspozicijai pritaikytas 2005 m. Patalpa jungiasi su koridoriumi (3-4).
	Ekspozicinė

	3-6
	Ekspozicinė salė, 30,84 kv. m. Pirminė paskirtis: vaikų/ guvernančių kambarys; XX a. I p. – grafienės miegamasis. Duomenų apie buvusį dekorą ir įrangą neišliko. Dabartinį išplanavimą įgavo XX a. 8 deš. Po restauracijos naudotas tarybinio ūkio-technikumo ir Muziejaus administracinei paskirčiai (darbo kabinetas). Ekspozicijai naudojamas nuo 2005 m. Patalpa jungiasi su koridoriumi 3-4 ir Damų kambariu 3-7.
	Ekspozicinė

	3-7
	Ekspozicinė salė, 27,13 kv. m. Pirminė paskirtis: Damų kambarys (buduaras). Kambarys šviesus, turi erdvius langus ir išėjimą į balkoną. Į kambarį patenkama iš holo 3-1 (dvejos dvigubos durys), ekspozicinės salės 3-6 ir parodų salė 3-8. Duomenų apie buvusį dekorą ir įrangą neišliko. Dabartinį išplanavimą įgavo XX a. 8 deš. po rūmų restauracijos. Naudotas tarybinio ūkio-technikumo ir Muziejaus administracinei paskirčiai (laukiamasis, sekretorės darbo vieta). Ekspozicijai naudojamas nuo 2005 m.
	Ekspozicinė.
Patalpa turėtų derėti su šalia esančiu balkonu, kuris iki šiol nėra įveiklintas. Pro kambario langus ir iš balkono atsiveria dvaro parko parterio panorama.

	3-8
	Parodų salė, 33,49 kv. m. Pirminė paskirtis: vaikų/guvernančių kambarys. Duomenų apie buvusį dekorą ir įrengimą neišliko, dabartinį vaizdą įgavo po XX a. 8 deš. restauracijos, po kurios patalpa naudota kaip tarybinio ūkio-technikumo, vėliau – Muziejaus, direktoriaus kabinetas. Nuo 2012 m. joje rengiamos teminės parodos, susijusios su krašto istorija. Patalpa jungiasi su koridoriumi 3-10 ir Damų kambariu (3-7).
	Ekspozicinė

	3-9
	Pagalbinė patalpa, 23,88 kv. m. Pirminė paskirtis: vaikų/ guvernančių kambarys. Duomenų apie buvusį dekorą ir įrengimą neišliko. Dabartinį vaizdą įgavo po XX a. 8 deš. restauracijos. Nuo pokario iki šiol naudojama administracinei paskirčiai: pagalbinio personalo persirengimo ir poilsio kambarys. Patalpa jungiasi su koridoriumi 3-10 ir yra šalia Žiemos sodo balkono.
	Ekspozicinė

	3-10
	Koridorius, 20,64 kv. m. Jungia III aukšto holą (3-1) su vakarų pusėje esančiomis patalpomis (3-8, 3-9, 3-11, 3-16), sanitariniu mazgu (3-12, 3-13, 3-14, 3-15) ir Žiemos sodo III aukšto balkonu. Duomenų apie buvusį dekorą ir įrengimą nėra, dabartinį vaizdą įgavo XX a. 8 deš. Iki 2012 m. buvo tarybinio ūkio-technikumo ir Muziejaus administracinių patalpų sudėtine dalimi. Iki šiol ekspozicinei-parodinei paskirčiai naudojamas fragmentiškai.
	Ekspozicinė. Koridorius turi derėti su šalia esančiu Žiemos sodo balkonu.

	3-11
	Ekspozicinė salė, 23,97 kv. m. Pirminė paskirtis: vaikų/ guvernančių kambarys; XX a. I p. – vonios kambarys su sanitariniais mazgais. Duomenų apie buvusį dekorą ir įrengimą neišliko. Dabartinį vaizdą įgavo po XX a. 8 deš. restauracijos. Pokariu naudota administracinei paskirčiai, o nuo 2012 m. joje veikia ekspozicija. Patalpa jungiasi su koridoriumi 3-10.
	Ekspozicinė






